嚴訥，字敏卿，號養齋，直隸蘇州府常熟縣人，明朝政治人物。嘉靖年間官至吏部尚書、武英殿大學士、太子太保。 生平 嘉靖十六年（1537 年）丁酉科應天鄉試第九十五名舉人，二十年（1541 年）辛丑科二甲第八名進士。改翰林院庶吉士，授編修《大明世宗肅皇帝實錄卷二百七十九》：嘉靖二十二年十月丁酉 授庶吉士董份、潘仲驂、高拱、陳陞、嚴訥、高儀，俱翰林院編修，王材、熊彥臣、裴宇、陳以勤、梁紹儒、晁瑮，俱檢討。，三十四年（1555 年）升侍讀，三十五年（1556 年）升翰林院學士，三十八年（1559 年）升太常寺少卿，四十年（1561 年）升吏部左侍郎，四十一年（1562 年）升禮部尚書，四十二年（1563 年）改吏部尚書，四十三年（1564 年）加太子太保，明世宗信奉道教，好長生術，四十四年（1565 年）以青詞邀寵，兼武英殿大學士入內閣，人稱 青詞宰相《明史卷 193》：嚴訥，字敏卿，常熟人。舉鄉試，以主司試錄觸忌，一榜皆不得會試。嘉靖二十年成進士，改庶吉士，授編修，遷侍讀。三吳數中倭患，歲復大祲，民死徙幾半，有司徵斂益急。訥疏陳民困，請蠲貸。帝得疏感動，報如其請。尋與李春芳入直西苑。撰青詞，超授翰林學士。歷太常少卿，禮部尚書，改吏部，皆兼學士，仍直西苑。所撰青詞皆稱旨。，同年十一月以病乞歸，四十五年十二月（1567 年 1 月）明世宗駕崩後，居家不復出，萬曆十二年（1584 年）去世，享年七十四歲，賜祭葬，贈少保，諡文靖《明史卷 193》：禮部尚書郭樸遷吏部，遂以訥代之。樸遭父喪，復代為吏部尚書。嚴嵩當國，吏道汙雜。嵩敗，樸典銓猶未能盡變。訥雅意自飭，徐階亦推心任之。訥乃與朝士約，有事白於朝房，毋謁私邸。慎擇曹郎，務抑奔競，振淹滯。又以資格太拘，人才不能盡，倣先朝三途並用法，州縣吏政績異者破格超擢，銓政一新。尋錄供奉勞，加太子太保。四十四年，袁煒罷，命兼武英殿大學士入參機務。以代者郭樸未至，仍掌銓政。帝齋居西苑，侍臣直廬皆在苑中。訥晨出理部事，暮宿直廬，供奉青詞，小心謹畏，至成疾久不愈。其年冬十一月，遂乞歸。踰年，世宗崩，遂不復出。訥既歸裡，父母皆在。晨夕潔餐孝養，人以為榮。訥嘗語人曰：「銓臣與輔臣必同心乃有濟。吾掌銓二年，適華亭當國，事無阻。且所任選郎賢，舉無失人。」華亭謂徐階，選郎則陸光祖也。家居二十年卒，年七十有四。贈少保，諡文靖。。 著作 著有《嚴文靖公集》12 卷。 家族 曾祖嚴昌；祖父嚴衡；父嚴恪，母呂氏。重慶下。兄嚴諷、嚴誥，弟嚴詞。姊嚴氏為申時行的繼祖母道光《申氏世譜卷三》：文定房總支 第八世 乾 周次子，字易卿，號東城，文定公祖父 繼配嚴氏 大學士嚴文靖公姊 。 嚴訥有五子：嚴治、嚴澂、嚴澍、嚴澤、嚴濟《常熟縣志》：嚴訥字敏卿，號養齋，唐給事中穴之後。唐末藩鎮割據，嚴可求為徐溫謀主，子續相南唐，子孫遂家於吳。曾祖昌自吳縣遷常熱，自昌至父恪，皆有隱德，別有傳。恪為掾，生訥於府廨中，有紅光墜星之異。少稟異資，入鄉塾，日讀數冊。嘗浴於河，衣掛樹間，塾師怒，出偶句雲：高樹為衣架，若能對免責。 即雲 長何當浴盆，即知其抱負不凡矣。九歲時母病，黎明至周神廟請香水，恍見神立以竢就，試憩一店中，其家夢青龍繞戶。與瞿文懿輩結文社於三元堂，號十傑，多貴顯。中嘉靖丁酉舉人，辛丑進士，館選題 雨中聞雁，訥落句雲 不須傳足帛，漢已返蘇卿，為桂州所賞拔，選庶吉士，癸卯授編修，丁未會試同考，奉命封楚藩，過燕子磯，有龍曳尾而下，帆檣震盪，顏色不變，語客曰：真奇觀也！ 辛亥秩滿宜遷，壬子次得主順天鄉試，分宜用事，欲寵其姻而籍訥名以為重，訥度非可共事，疏告歸省，後分宜果以賄敗。甲寅假滿，當倭寇亂後，目擊道路兵荒流徙之狀，入朝即疏請蠲江南全租，世宗嘉允之，文長別載。乙卯遷侍讀掌坊事，主應天鄉試。丙辰升學士掌院事。時朝廷好釐祝，命諸詞臣撰清詞，惟訥稱旨，世宗以撰詞諸臣名覆金甌探之，手得訥及興化，自是眷遇日隆，賞賚屢下。己未轉太常寺少卿兼學士，會試副考。庚申晉階中憲大夫，辛酉升吏部左侍郎，壬戌升禮部尚書、會試主考。癸亥升吏部尚書，詞臣異數也。分宜既敗，華亭當國，訥告之曰：訥書生，願一洗宿蠹，弼天子清明之治以報公。華亭曰：自今銓政悉屬公，誓不撓公權，蹈前覆車。訥又見九卿百執事於待漏院，語曰：公等所言公就此，言之私邸不敢通一刺也。退又呼其家人觴之曰：若見長安中近事乎，黠兒籍主為奸，一旦巢覆可鑑也。今與若約，杜絕請謁苞苴，善成吾志，此酒所以勸也。陸莊簡為祠祭郎，品望甚高，訥移為文選郎，同心勵治，人鹹稱職。疏請復先朝三途並用之例，甄拔幽滯，嚴斥犇競，一時金賤士貴，有嚴青天之號。海忠介知仁和，與下考，入覲聽調，適有白簡論覲吏動費幾千金，仁和往返止用金三十。訥知驚喜，即日擢戶部主事，忠介因此上疏極諫，世宗怒，欲殺之，訥又與華亭曲解，得輕謫。訥終身不與人言，忠介亦終身不知也。甲子加太子太保，乙丑廷試，故事傳奉副策題閱卷捧榜，閣臣供事，世宗手詔訥代，又詔訥撰是科進士題目記，皆寵渥異數。四月十五日世宗手書訥與興化名，謂華亭曰：材足翼汝，實符曏者甌卜之兆。華亭以二公皆同鄉，故弗之敢應。是日世宗遂降特敕，與興化並進武英殿大學士，奉敕充承天大誌總裁官。訥念父母不置，因成痞疾，入閣未幾，即乞歸，世宗命馳驛，追賜麒麟服。穆宗覃恩，敘舊勳，加四代一品。時二親猶康，每侍食必帣韡曲跽，陳說笑語，為嬉戲狀，以悅二親。設義田數百畝以贍族人，又設義塾延名師，裡中童孺鹹訓教之。萬曆元年，吳中大祲，訥懇切致書江陵，得蠲至十年，復巨浸，訥又致書三閣及二戶部，又得蠲，計凡為民請蠲者三，民至今德之。為人仁慈好施，出語惟恐傷物，鄉里稱為嚴老佛，林居垂二十年，客有為言再召事者，訥好語謝卻之。恬退有古大臣之風。癸未卒，年七十四，訃聞，遣使祭葬，加少保，諡文靖，予一子中書舍人，崇祀鄉賢。所著文集十二卷，《春秋國華》等書。子治、澂、澍、澤、濟。治字道隆，性機警，比能言則牽文靖衣問字不休，語輒出人意表，稍長，為諸生，早夜淬礪，手不釋書。隆慶丁卯舉人，授文淵閣修文館中書舍人，諸中書中此為最優，故事非老於文學者不以輕授，治意終以不得甲科怏怏歸。平生操守甚峻，當文靖為吏部時，誓飭家眾，期以清忠報國。治承志稽核甚密，有桀黠潛以千金饋，唾而卻之。海忠介素有介聲，入京時獨不修謁，治言於文靖，優擢之。陸莊簡為考功郎，秉法嚴甚，堂吏稍犯，不復白文靖，遽與杖。冶從容為解，文靖反加褒異焉。文靖歿，故吏有蒞江南者，皆不與通。待諸弟友愛倍至。子十一人，第十子捷，萬曆壬子舉人。孫煒，蔭至太僕卿。曾孫朱鳳，康熙己酉舉人。澂字道徹，生而挺秀，性英爽，恥事斧藻，務求盡其性之真。文靖既入閣，澂侍母歸省祖父母，朝士冀通筐篚，澂曰：父辭之朝而子受之途，可乎？峻卻之。補縣學生，師事管東溟先生，精百家言，深有得於老莊，取吾不知誰差子象帝之先語，作其誰子說。已。復喜宗乘語，與太僕瞿汝稷互相扣擊，太僕撰《指月錄》，相與參訂，以文靖蔭補中書，尋轉工部郎，有珠商數人訐訟，要津為居間人有所挾，澂晨至署，悉取其簡牘而焚之，歷詢顛末，頃刻獄具，人以為神。出知邵武府，治獄去其黠桀之為導師者，治稅去其繁冗之為厲商者，閹為稅使，縱橫，徵收其檄，斥其使，閹亦去。給事有使琉球者，檄府縣庭謁，澂率僚屬馳甬道，卒成客禮。築東壩，開鷺鷥池，通九曲水，一切利民，知無不舉。巡按御史方某以首薦，澂遂乞歸，邵武士民建祠樹碑以志去思雲。歸裡後，徜徉山水，以琴書自娛，齋閣清雅，簾棐幾陳古尊彝圖畫，客至，晚菘早韭，名香美醞，清談竟日，令人忘歸。騎射擊劍，投壺蹴鞠，無不精妙，其他節行如娶啞女，卻冶童，歸姻某產鉅萬，皆人所難能，年七十九卒。所著有《雲松巢集》、《松弦館琴譜》、《一言半句》等書，順治八年崇祀鄉賢。子七人，曾孫龍翔，順治庚子舉人。澤字開宇，以太學生仕至中書舍人，萬曆中端陽節，命諸中書書扇頒賜中貴，神宗見澤書，稱善者再，人爭寶藏其書，未幾以使事歸。為人豪侈好義，一時名流如姚文毅、文文肅、錢宗伯諸公皆延之家塾以訓子弟。扶危濟困，千金弗惜，知縣楊忠烈最與莫逆，每向人曰：嚴澤江南大雅佳公子也。年七十二，書一偈雲：大千世界浩茫茫，俱是爭名奪利場。今日老夫撒手去，萬緣都淨見空王。擲筆而逝。次子栻，甲戌進士，別有傳。。 參考文獻 王世貞撰，《光祿大夫太子太保吏部尚書武英殿大學士贈少保諡文靖嚴公神道碑》，弇州山人續稿碑傳，5 冊 129 卷，320 參閱 談遷《棗林雜俎》 Category 嘉靖十六年丁酉科應天鄉試舉人 N Category 常熟人 N Category 明朝庶吉士 Category 明朝翰林院編修 Category 明朝翰林院侍讀 Category 明朝翰林院學士 Category 明朝太常寺少卿 Category 明朝吏部左侍郎 Category 明朝禮部尚書 Category 明朝吏部尚書 Category 明朝武英殿大學士 Category 明朝太子太保 Category 明朝追贈少保 Category 諡文靖